Aprili 2006

1 di aprili, sabbatudìa
Roma - Accuminza la simana di la cultura: dû dui nzinu a lu novi di aprili si trasi aggratis nta tutti li musei d'Italia; gràpinu 52 posti ca nurmalmenti nun si ponnu visitari e sunnu previsti 1600 eventi culturali.

2 di aprili, duminicadìa
Roma - Ricurri oi lu primu annivirsariu di la morti di Giuvanni Paulu II; stasira a li 21,37 nta la chiazza San Petru (Vaticanu) si rècita lu santu rusariu.

6 di aprili, jovidìa
Cagliari - Lu ministru di lu nternu, Giuseppi Pisanu, annunzia ca l'apparati taliani, cu l'aiutu di li nazzioni amici, scupreru lu pruggettu di n'attintatu tirrurìsticu ca avìa comu obbiettivi la chiesa di San Petronio (Bulogna) e la metrupulitana di Milanu. Foru ncarzarati 2 pirsuni, 3 foru jittati fora di l'Italia, una è ricircata e n'àutra e tinuta sutta cuntrollu.

8 di aprili, sabatudìa
Roma - Si vota dumani, duminicadìa, di l'8,00 a li 22,00 e lunidìa, di li 7,00 a li 15,00, pi l'elezzioni pulìtichi taliani.

7 di aprili, venniridìa
Bagdad - Iraq. Ancora n'attintatu kamikaze ntî na moschea sciita pi la priera dû venniridìa càusa 69 vìttimi.

9 di aprili, dumincadìa
Missina - Missina batti Trivisu, 3-1, ma ancura fa parti di l'ùrtimi tri dâ classificazzioni dâ Seria A, dui punti darreri di Càgliari.

10 di aprili, lunidìa
Roma - La culliganza centru-manca di Prodi s'addicchiara vincituri di l'elizzioni taliani dû 2006.  L'allianza centru-dritta di Silviu Berlusconi ancura  cerca di rivìdiri li risurtati.
Curliuni - Li forzi di l'òrdini arristaru a Binu Provenzanu; lu capumafia s'attruvava nta na casa di campagna ntê banni di Curliuni.


USA - Cchiù di miliuni miricani fannu parti di dimustrazzioni attraversu l'USA abbanniannu contra na riforma pruposta dâ liggi di l'immigrazzioni.


16 di aprili, dumincadìa
Palermu - Nzinu a lu 30 di aprili si ponnu mannari li propî puisìi 'n lingua siciliana pi participari a lu IX cuncursu nazziunali di puisía 'n lingua siciliana "Premiu Giuvanni Meli", organizzatu di lAccademia Nazionale Ruggero II (cuntattu telefònicu: 3336562968).

17 di aprili, lunidìa
Tel Aviv - Nu tirrurista kamikaze palistinesi si fa sautari facennu 9 morti.

19 di aprili, mercuridìa
Roma - La Curti di Cassazzioni prucrama ufficiarmenti la vittoria dâ cualizzioni di centru-manca guidata di Rumanu Prodi.

24 di aprili, lunidìa
Cairu - Tri bummi scuppiaru stasira nta la citati eggizziana di Dahab; na vintina li morti e na cinquantina li firuti (3 taliani). Al Qaida'' avissi a èssiri l'organizzazzioni tirrurìstica ca fici st'attintatu.

Roma - Ô parramentu talianu, Francu Marini e Faustu Bertinotti sunnu rispittivamenti prisidenti dû sinatu e prisidenti dâ càmmira dî diputati.

Viditi puru
 Marzu 2006
 Maiu 2006
 2006

Catigurìa:Aprili
Catigurìa:Nutizzî
Catigurìa:2006
Catigurìa:Abbinimenti